
OBČINA IZOLA – COMUNE DI ISOLA
župan – IL SINDACO 
Sončno nabrežje 8 – Riva del Sole 8
6310 Izola – Isola
Tel: 05 66 00 100, Fax: 05 66 00 110

E-mail: posta.oizola@izola.si
Web: http://www.izola.si/
Datum: 12.09 2005

Št.: 350-05-9/2005

OBČINSKI SVET

ZADEVA: POBUDA za izdelavo državnega lokacijskega načrta Viližan 
OBRAZLOŽITEV

Skladno z določili Zakona o urejanju prostora in Uredbe o vrstah prostorskih ureditev državnega pomena, s katerimi so opredeljeni posegi na vodnem zemljišču morja, pomembni za razvoj republike Slovenije in posegi, ki se načrtujejo na pobudo občin, Občinski svet obravnava in sprejme sklep o pobudi za izdelavo državnega lokacijskega načrta.

Predlagani lokacijski načrt obravnava urejanje območja Viližan z objektom v morju. 

Glede na izhodišča Strategije prostorskega razvoja RS in Zakona o vodah bo predvideno urejanje območja namenjeno predvsem objektom javnega dobra, javne gospodarske, športno rekreacijske in turistične infrastrukture, rabe in varnosti kopališč ter za zagotovitev smotrne rabe voda, varnosti plovbe in varstva voda pred onesnaženjem.

O urejanju obalnega območja je Občinski svet že razpravljal: maja leta 2000, ko je sklepal o usmeritvah za načrtovanje in izvedbo Obalne ceste in poleg drugega že podal pobudo za načrtovanje in urejanje obalnega pasu od Žusterne do zaliva Viližan ter lani s sprejemom Sprememb in dopolnitve prostorskih sestavin planskih aktov občine Izola za obalno območje med Koprom in Izolo s kontaktnimi površinami bolnišnice (Odlok o spremembah in dopolnitvah, Ur. objave Občine Izola št. 18/2004 in 19/2004 – prevod; v nadaljevanju: DP obala Koper – Izola) 
S temi dejanji in strateškimi izhodišči države se realizirajo nameni po novem vrednotenju in urejanju obalnega območja med Koprom in Izolo. 

Vsebinsko priprava lokacijskega načrta sloni na občinskih planskih aktih za območje urejanja obala Koper – Izola ter tudi na rezultati Programa upravljanja z obalnim območjem - Coastal Area Management Plan (CAMP), ki je v teku. 
CAMP je program v okviru Mediteranskega akcijskega plana (MAP), ki je usmerjen v trajnostno upravljanje z obalnim območjem, ki združuje skrb za okolje in razvojno planiranje. Partnerji pri projektu CAMP Slovenija so: UNEP/MAP – Program Združenih narodov za okolje, Mediteranski akcijski program; Republika Slovenija, Ministrstvo za okolje in prostor in Občine južne Primorske. CAMP Slovenija temelji tako na prioritetah MAP, ki se nanašajo na upravljanje z obalnimi območji, kot na sprejetih državnih strateških dokumentih (predvsem na Strategiji prostorskega razvoja Slovenije), na Regionalnem razvojnem programu Južne Primorske za obdobje 2002-2006 in pravilih Prostorskega reda Slovenije. 
Za pripravo lokacijskega načrta je, poleg glavnega projekta CAMP Slovenija: Regionalne zasnove prostorskega razvoja južne Primorske, ki bo prostorsko integrirala pomembne strategije in programe, ki so bile sprejeti na nacionalni in regionalni ravni, vsekakor projekt: Podrobnejša zasnova prostorskih ureditev obalnega pasu. 

Predhodne aktivnosti in pravna podlaga
· Dne 25.05.2000 pod štev. 352-4/90 Občinski svet Občine Izola sprejel sklep o usmeritvah za načrtovanje in izvedbo Obalne ceste, v katerem je poleg opustitve več nivojskega priključka na Rudi podal tudi pobudo za načrtovanje in urejanje obalnega pasu od Žusterne do zaliva Viližan

· Za namene skupne priprave sprememb in dopolnitev prostorskih aktov za obalo med Koprom in Izolo je Občina Izola sodelovala pri pripravi in izvedbi mednarodne urbanistične delavnice (št. 350-03-1/01 v letu 2001 in 2002) ter podala izjavo o sodelovanju, sofinanciranju in pooblastilu Mestni občini Koper, da naroči izdelavo strokovnih podlag (št.: 350-05-10/2003 17.07.2003).

· Mestna občina Koper je v letu 2003 sprejela Program priprave sprememb in dopolnitev prostorskih sestavin dolgoročnega in družbenega plana Mestne občine Koper - obala med Koprom in Izolo (objavljen v Uradnih objavah PN 37/2003) v katerem je opredeljeno, da »Mestna občina Koper v sodelovanju z Občino Izola pristopa k spremembam in dopolnitvam prostorskih sestavin planskih dokumentov z namenom, da se določijo programski in prostorski pogoji za ureditev obale po umiku obalne ceste v tunel in lokacijski pogoji za ureditev javnih površin ob obali in morebitno razširitev obale. …«

· V skladu s temi dogovori o skupni izdelavi je dopolnjen Program priprave za spremembe planskih in izvedbenih aktov občine Izola za obalno območje med Koprom in Izolo in kontaktnimi površinami bolnišnice (sklep županje št. 350-05-10/2003 z dne 08.03.2004)

· Mestna občina Koper in Občina Izola sta v letu 2004 sprejeli medsebojno usklajene spremembe in dopolnitve prostorskih sestavin občinskih planov v katerih so programske zasnove za ureditev obale in del akvatorija med Koprom in Izolo. 

· Vlada RS je pod št. 350-00/2001-272 dne 06.07.2004 sprejela Sklep o ugotovitvi usklajenosti predloga odloka o spremembah in dopolnitvah planskih aktov občine Izola za obalno območje med Koprom in Izolo s kontaktnimi površinami bolnišnice (DP obala Koper – Izola) na podlagi strokovnega mnenja o usklajenosti - MOPE 352-11-34/00 z dne 02.07.2004. 

· Odlok o spremembah in dopolnitvah DP obala Koper – Izola je bil objavljen v Uradnih objavah Občine Izola št.18/2004 in št 19/2004. (v kartografskem delu med drugim prikazi: namenska raba prostora in programska zasnova)
· S sprejetjem Uredbe o državnem lokacijskem načrtu za hitro cesto na odseku Koper Izola (Ur list RS št.112/04) je med drugim potrjena tudi odločitev o umiku ceste v tunel in s tem podane realne osnove za nove lokacijske in programske pogoje za urejanje območja. 

· V maju 2005 mesecu je Urad za okolje, prostor, gospodarstvo in nepremičnine občine Izola pripravil osnutek Programa priprave lokacijskega načrta za območje Viližan in ga 18.05.2005 posredoval na Ministrstvo za okolje in prostor z vlogo za pridobitev ugotovitve o izvedbi presoje vplivov (Zakon o varstvu okolja in Zakon o ohranjanju narave)

· Ministrstvo za okolje in prostor je pod številko 354-09-213/2005 z dne 29.07.2005 izdalo Odločbo po kateri je v postopku izdelave lokacijskega načrta Viližan v Izoli potrebno izvesti celovito presojo vplivov na okolje vključno z izvedbo presoje sprejemljivosti vplivov izvedbe plana in posegov v naravo in na varovana območja.

Pomembnejši akti in predpisi države, ki opredeljujejo možne posege, pravila in načrtovanje urejanja prostora obravnavanega območja so:

· Zakon o urejanju prostora (Uradni list RS, št. 110/02, 8/03 in 58/03- zzk -1)
· Pravilnik o vsebini, obliki in načinu priprave državnih in občinskih lokacijskih načrtov ter vrstah njihovih strokovnih podlag (Uradni list RS, št. 86/2004)

· Uredba o vrstah prostorskih ureditev državnega pomena (Uradni list RS, št. 54/03 in 68/05)
· Zakon o vodah (Ur list RS št. 67/2002; 37. in 61. člen)
· Odlok o strategiji prostorskega razvoja Slovenije (Ur. List RS št. 76/2004)
· Uredba o prostorskem redu Slovenije (Ur. List RS št. 122/2004, 133/2004) 
· Uredba o državnem lokacijskem načrtu za hitro cesto na odseku Koper – Izola (Ur list RS št.112/04)

· Strokovne podlage in druga gradiva v okviru projekta CAMP Slovenija

Območje in vsebine lokacijskega načrta 
V programskih zasnovah DP obala Koper – Izola širše obravnavano območje zajema površine od meje z mestno občino Koper na vzhodu, območje pod klifom severno pod bolnišnico do območja avtokampa »Jadranka« na zahodu ter pripadajoče površine akvatorija. 
Načrtovanje in posegi so predvideni po fazah in prostorskih sklopih z namenom celovite ureditve območja za potrebe objektov javne gospodarske, športno rekreacijske in turistične infrastrukture, javnega dobra, za smotrno rabo voda, zagotovitev varnosti plovbe, rabe kopališč in varstva voda pred onesnaženjem.

Za izhodišča lokacijskega načrta so najpomembnejša dva območja obravnavana v DP obala Koper – Izola kot:

· Območje obalne promenade / sprehajališča (Rt Rex, Območje pod klifom, Rt Viližan, Območje Jadranke s kontaktnimi površinami) in 

· Območje rta Viližan z objektom v morju 

(Glej tudi grafične priloge Situacijski prikaz širšega območja lokacijskega načrta in strokovne podlage izdelane v okviru projekta CAMP Slovenija, pod projekt: Podrobnejša zasnova prostorskih ureditev obalnega pasu)

Usmeritve za izdelavo prostorskih izvedbenih aktov za območje Viližan: 

(povzetki iz programske zasnove in DP obala Koper – Izola) 
· Lega: Območje programske zasnove zajema skalomet s pripadajočim akvatorijem med območjem programske zasnove Pod klifom in območjem avtokampa Jadranka in Rude. 

· Funkcija območja in namenska raba: Območje rta Viližan predstavlja izjemen prostorski potencial. Na rtu je mogoče zaključiti urbano potezo mesta Izole in zgraditi objekt v morju, ki akvatorij zavaruje pred valovanji in omogoči nove oblike rabe. Objekt v morju naj bi izpolnjeval več funkcij. Kot valobran naj bi zaščitil območje akvatorija zaliva. Uporaben naj bi bil za razširitev športno rekreacijskih in zelenih površin, pristajanje manjših plovil in javnega pomorskega prometa,… Valobran naj bi bil s kopnim povezan s pomolom kot odcepom obalne promenade (peš in kolesarska pot, intervencijski dovoz,…). Ob obali proti Izoli naj bi bila urejena plaža. Obalno promenado in skalomet je potrebno povezati s peš potjo, ki predstavlja hrbtenico povezave mest Koper in Izola, na katero se pripenjajo tudi vse druge rabe in dejavnosti. 

· Program in druga izhodišča: Ob rtu Viližan je predvidena izvedba objekta v morju – valobrana Viližan. Pred izvedbo natančnejših analiz velja, da mora biti objekt v morju vsaj 80 metrov odmaknjen od obale. Izogniti se mora varovanemu območju arheološke dediščine in omogočiti poglede z obalne promenade na mesto Izola. 

Objekt je potrebno zgraditi s čistim kamnitim materialom. Proti severnemu delu je objekt potrebno zaščititi z valobranom. Pred natančno definicijo gabaritov objekta v morju, načinom gradnje, odmikov od obale je potrebno izdelati študijo fizikalnih značilnosti morskega okolja z modelnim preizkusom. Obrežni pas – infralitoral predstavlja izjemno občutljiv biotop, zato vanj objekt ne posega. Tudi morski tokovi tik ob obali naj bi z ureditvijo ostali kar najmanj spremenjeni. Pred izgradnjo objekta je nujno izvesti potrebne arheološke raziskave. Pred izdelavo lokacijskih načrtov je potrebno izdelati dodatne strokovne podlage: pregled ožjega obalnega pasu, izdelati je potrebno hidrološki modelni preizkus valobrana v laboratoriju, študijo tokov ob morski obali in vse ostale študije in raziskave, ki se pokažejo kot potrebne za definiranje oblike, velikosti in lege objekta v morju. Pred izgradnjo objekta v morju je potrebno sanirati vse kanalizacijske izpuste v zaliv.

Pri rtu Viližan obstaja možnost ureditve tretjega dela podmorskega arheološkega parka in situ ali vsaj informativne table. Možno bi ga bilo povezati z valobranom. 

Zaključek:

Skladno z določili Zakona o urejanju prostora in Uredbe o vrstah prostorskih ureditev državnega pomena, s katerimi so opredeljeni posegi pomembni za razvoj republike Slovenije in posegi, ki se načrtujejo na pobudo občin, predlagam Občinskemu svetu, da obravnava in sprejme sklep o pobudi za izdelavo državnega lokacijskega načrta.

Gradivo pripravil: 

Urad za okolje, prostor, gospodarstvo in nepremičnine

Jana Gojanović Purger

Občinski urbanist

Županja: 

Breda Pečan

Priloga: 

· Predlog sklepa
BESEDILO SKLEPA
PREDLOG
Številka :  350-05-9/2005

Datum:     ...09.2005

Na podlagi 21. in 29. člena Zakona o lokalni samoupravi (Uradni list RS, št. 72/93, 6/94 – odl. US, 45/94 – odl. US, 57/94, 14/95, 20/95 – odl. US, 63/95 – obvezna razlaga, 9/96 – odl. US, 44/96 – odl. US, 26/97, 70/97, 10/98, 74/98, 59/99 – odl. US, 70/00, 51/02 in 108/03 – odl. US, 72-3216/2005), 11., 12., 14., 17., in 45. člena Zakona o urejanju prostora (Uradni list RS, št. 110/02, 8/03 in 58/03- zzk -1), Uredbe o vrstah prostorskih ureditev državnega pomena (Uradni list RS, št. 54/03 in 68/05) in 30. in 100. člena Statuta Občine Izola (Uradne objave, št. 16/99, 8/00 in 8/05), je Občinski svet Občine Izola na ………. seji dne ………….09.2005 sprejel naslednji 

S K L E P

o pobudi za izdelavo državnega lokacijskega načrta za objekt v morju 
(DLN Viližan)

1.
Občinski svet občine Izola ugotavlja da:

· so s strateškimi akti države opredeljene in prostorskimi akti občine predvidene prostorske ureditve na vodnem zemljišču morja, na obali in na priobalnih zemljiščih med Koprom in Izolo 
· je s prostorskimi planskimi akti občine Izola za obalno območje med Koprom in Izolo s kontaktnimi površinami bolnišnice (Odlok o spremembah in dopolnitvah, Ur. objave Občine Izola št. 18/2004 in 19/2004-prevod) predvideno urejanje območja rta Viližan z objektom v morju 
· je predvideno urejanje območja namenjeno predvsem objektom javnega dobra, javne gospodarske, športno rekreacijske in turistične infrastrukture, rabi in varnosti kopališč ter za zagotovitev smotrne rabe voda, varnosti plovbe in varstva voda pred onesnaženjem 

· predvidene prostorske ureditve in navedeno območje, zaradi gospodarskih, socialnih, kulturnih in varstvenih značilnosti, imajo velik javni interes in so pomembne za prostorski razvoj tako občine Izola, kot tudi občin slovenske Istre, širše regije in Republike Slovenije. 

2.

Na podlagi zgoraj navedenega Občinski svet občine Izola Ministrstvu pristojnemu za prostor podaja pobudo za izdelavo državnega lokacijskega načrta za objekt v morju. 
3.
S tem sklepom se pooblašča Županjo občine Izola za postopke sodelovanja občine v pripravi navedenega državnega lokacijskega načrta. 
4.

Za realizacijo pobude naj se nadaljuje tudi kontakte z Ministrstvom za promet z namenom pridobitve podpore in združevanja interesov pri načrtovanju in urejanju prostora (možnosti izrabe trajnih presežkov izkopnega materiala pri izgradnji prometnic, razvoj pomorskega prometa in pod).
5.
Sklep stopi v veljavo takoj.

Ž u p a n j a:
             

         Breda PEČAN
Priloga: 
· Situacijski prikaz širšega območja lokacijskega načrta
Sklep prejmejo:

1. Ministrstvo za okolje in prostor, Dunajska 48, p.p. 653, 1000 Ljubljana
2. Ministrstvo za promet, Langusova 4, 1000 Ljubljana
3. Urad za okolje, prostor, gospodarstvo in nepremičnine, tu
4. Spis

5. Arhiv – 2x

Situacijski prikaz širšega območja lokacijskega načrta: 

Natančne meje lokacijskega načrta in ožje območje objekta v morju bodo opredeljeni na osnovi ugotovitev iz strokovnih podlag. 

